KLASA: 602-04/11-01/20

URBROJ: 2198-1-79-01/11-01

U Zadru 15.lipnja 2011.

Na temelju članka 57. Zakona o znanstvenoj djelatnosti i visokom obrazovanju („Narodne novine“ br. 123/03, 198/03, 105/04, 174/04 i 46/07) i članka 14. Statuta Sveučilišta u Zadru (pročišćeni tekst rujan 2005.) Rektor Sveučilišta u Zadru donosi

**ODLUKU**

**O OBVEZI SUDJELOVANJA U RADU STRUČNIH TIJELA SVEUČILIŠTA**

**I.**

Utvrđuje se da su svi članovi Senata, područnih stručnih vijeća, stručnih vijeća odjela/odsjeka i svih drugih sveučilišnih tijela Sveučilišta obvezni sudjelovati u radu istih, izuzev u situacijama opravdane spriječenosti.

**II.**

U slučaju opravdane spriječenosti (osim u slučaju bolesti) mora se prije održavanja zakazanih sjednica dati ispričnica - obrazloženje u pisanom obliku.

Obrazloženje razloga izostanka dostavlja se nadležnom prorektoru ili predsjedavajućem Senata/vijeća.

U slučaju bolesti obrazloženje se daje nakon povratka na posao, uz predočenje liječničke dokumentacije (doznake za bolovanje).

**III.**

Tabelarni prikaz prisustvovanja sjednicama područnih vijeća objaviti će se javno, na internetskim stranicama Sveučilišta, krajem akademske godine.

Članovi područnih vijeća, koji budu imali više od 30% neopravdanih izostanaka sa sjednica, neće imati pravo prijave na projekte koje financira Sveučilište u narednoj akademskoj godini.

U slučaju da se u akademskoj godini koja slijedi nakon utvrđenja prekomjernih izostanaka za pojedine nastavnike provodi postupak izbora pročelnika i/ili izbor članova Senata, taj nastavnik. ukoliko se kandidirao za navedene funkcije neće iz navedenog razloga dobiti suglasnost Rektora/Senata.

**IV.**

Ova odluka stupa na snagu danom donošenja i objavit će se na internetskim stranicama Sveučilišta.

**Rektor:**

**prof. dr. sc. Ante Uglešić**